# María Aurora Armienta Hernández

María Aurora Armienta Hernández (Culiacán, Sinaloa, Mexiko, 1952ko irailaren 20a) zientzialaria, akademikoa, ikertzailea eta bolkanologoa da. Hainbat sari jasotakoa da, besteak beste, UNAMek ematen duen Gabino Barreda domina eta Sor Juana Ramírez Asbaje errekonozimendua, baita 2019ko babes zibileko sari nazionalaren barruan ohorezko aipamena ere, CENAPREDeko batzorde zientifiko aholkulariko kide gisa.

## Bizitza

María Aurora Armienta Hernández Ingeniaritza Kimikoa egin zuen Sinaloako Unibertsitate Autonomoan, eta Zientzietako maistratasuna ikasi zuen. Bertan, UNAMek 1989an egindako lan akademikoagatik ematen zuen Gabino Barreda domina lortu zuen. Geofisikan doktorea da UNAMen.

### Lan ibilbidea

1998. urtean sumendien jardueraren azterketa eta monitorizazioaz arduratzen da, CENAPREDekin lankidetzan. Mexikoko Zientzien Akademiako kidea da, eta INAGEQ Geokimikako Institutu Nazionalaren sortzaile eta presidentea izan zen.
Nazioartean, CYTEDen sarearen parte da, Iberoamerikan artseniko kutsatzailak sortzen duen arazoa konpontzen laguntzeko. International Medical Geology Association elkarteko Batzorde Exekutiboko (Vice-Chair for Geosciences) kidea da, Association for Women Geoscientists elkarteko “Delegate at large” ere bada. 2017an Sinaloako Elkargoko presidente hautatu zuten.

## Ikerketa: lurpeko ura

Mexikon urak aztertzeko duen ildoari esker, lurpeko uretako artsenikoaren eta metal toxikoen iturri naturalak eta antropogenikoak, hau da, gizarteak ekosisteman sortzen duen inpaktua identifikatzen lagundu du. Lan horrek kutsadura arazoak ere konpondu ditu, ur garbia izateko konponbidean aurrerapausoak lortuta.
Bere ikerketen ekarpenei esker Mexikoko sumendien erupzio-jardueraren igoerarekin lotutako lurpeko uren eta sumendi-errautsen konposizio kimikoaren aldaketak identifikatu dira.

## Popocatépetl-en monitorizazio geokimikoan parte hartzea

María Aurora Armienta Popocatépetl sumendiaren Aholkularitza Batzorde Zientifikoko kidea da XX. mendearen bukaera aldetik. Haren parte-hartzeari esker, erupzioen aitzindari geokimikoak identifikatu dira, eta sumendien arriskua murrizteko informazio baliotsua eman da.
Popocatépetl sumendiaren monitorizazio geokimikoaren antzeko lana egin du Colima, Tacana, Chichón eta Pico de Orizaba (Citlaltépetl) sumendien parametro kimikoetan oinarritutako zaintzarako.
Sumendi-errautsen monitorizazio geokimikoko lan horiek direla eta, populazioaren babesletzat hartzen da, errautsa erortzen denean inguruko giza kokalekuen arriskugarritasun-maila zehaztu dezake eta.
Ekimen horietan egindako azterketari esker, Zeelanda Berriko, Erresuma Batuko, Belgikako eta Ameriketako Estatu Batuetako laborategiekin Inter-kalibrazioko ariketak egin ahal izan ditu.
2019an, Mexikoko Gobernuak ematen duen Babes Zibileko Sari Nazionalaren barruan, ohorezko aipamena jaso zuen CENAPREDeko zientzia-batzorde aholkulariko kide gisa.

## Sariak eta aintzatespenak

* UNAMek ematen duen Gabino Barreda domina
* Sor Juana Ramírez Asbaje errekonozimendua
* 2019ko babes zibileko sari nazionalaren barruan ohorezko aipamena ere, CENAPREDeko batzorde zientifiko aholkulariko kide gisa.

## Erreferentziak

* 1 2 Nosotros Consejo Colegiado Armienta. .
* 1 2 «"Tiene presidenta El Colegio de Sinaloa"» www.noroeste.com.mx.
* 1 2 Revista Espejo. .
* 1 2 República, Presidencia de la. «Versión estenográfica de la Entrega del Premio Nacional de Protección Civil 2019» gob.mx.
* ↑ «Red del Agua UNAM» www.agua.unam.mx.
* ↑ admin. (2015-04-08). «Maria Aurora Armienta Hernandez» WikiSinaloa.
* ↑ María Aurora Armienta, Relevancia y problemática de las aguas subterráneas en México.. .
* ↑ Una vida dedicada al estudio del agua.. .
* ↑ «Cuidar el agua es vital: doctora María Aurora Armienta Hernández» Línea Directa 2023-09-22.
* ↑ «Exponen los retos del derecho humano al agua en México» https://www.cronica.com.mx/ 2022-08-10.
* ↑ Jmalpica. (2019-09-28). «Comité científico recibe asesor para el volcán Popocatépetl, galardón nacional de protección civil» México Ambiental.
* 1 2 «Dan a conocer resultados del monitoreo geoquímico del Popocatépetl» Dirección de Comunicación Social.
* ↑ País, El. (2023-05-22). «El equipo de 13 científicos que monitorea al Popocatépetl día y noche» El País México.
* ↑ Riesgos Cenizas Volcánicas. .
* ↑ Panel 1. Vulnerabilidad ambiental. .
* ↑ Redacción, Liliana. (2019-09-19). Versión estenográfica de la Entrega del Premio Nacional de Protección Civil 2019 | Solo Boletines. .

## Kanpo estekak

* Datuak: Q124361465